香港社區網絡

香港社區網絡係香港一個活躍於葵涌嘅非牟利慈善團體，宗旨係為香港嘅少數族裔提供服務。

背景
香港社區網絡有限公司前身係健英社有限公司。根據公會長係梁祖彬教授，監事會主席係孫國林，執行委員會主席係劉迺強。2014年4月26號，勞工及福利局局長張建宗出席香港社區網絡新會址揭幕禮，同場出席嘉賓重有工聯會嘅陳婉嫻同埋新界社團聯會理事長陳勇。

人馬
香港社區網絡主要人馬包括：

贊助人：李家傑
會長：梁祖彬教授
副會長：林玉茵
監事會主席：孫國林
顧問委員會主席：梁寶珠
顧問委員會委員：龔因心

香港社區網絡服務總監係范國輝。范國輝曾經代表民建聯同工聯會多次出選深水埗麗閣選區。

活動
香港社區網絡曾經舉辦多個活動，包括：全港少數族裔廣東話挑戰賽、《五個小孩的校長》電影觀賞、4・25尼泊爾地震服務分享會、社區網絡之友－家好月圓迎中秋聯歡會、社區網絡之友－婦女健康檢查及申請公屋資訊講座、免費長者飯堂、多元文化嘉年華、城市定向挑戰賽、「綠色融和樂安蔭」嘉年華⋯⋯等等。

爭議
2016年立法會選舉投票日前，《成報》登咗評論員「漢江泄」嘅文章，話本土派政黨青年新政同香港社區網絡同劉迺強有關連，但係佢哋強烈否認。

青年新政

香港社區網絡網頁
 香港社區網絡臉書專頁

香港建制派組織